**Aplinkos apsaugos agentūros 2020 m. spalio 8 d.**

**sprendimo Nr. (30.1)-A4e- 8896 priedas**

**Patikslintos sąlygos Taršos integruotos prevencijos ir kontrolės leidimo Nr. (11.2)-30-60/2005/T-KL.1-12/2015**

**Įrenginio pavadinimas: AB „Grigeo Klaipėda“, Nemuno g. 2, Klaipėda**

**20. Kitos leidimo sąlygos ir reikalavimai pagal Taisyklių 65 punktą.**

1. Leidimas išduodamas neterminuotai.

2. Veiklos vykdytojas privalo raštu pranešti Agentūrai apie planuojamus įrenginio eksploatavimo pakeitimus arba veiklos vykdytojo vykdomos ūkinės veiklos esminius pakeitimus. Įvykus esminiams ūkinės veiklos pakeitimams, kurie apibrėžti Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklėse, patvirtintose LR aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“ (toliau – TIPK taisyklės) turi pateikti paraišką TIPK leidimui pakeisti.

3. Veiklos vykdytojas turi rinkti informaciją apie vykdomos ūkinės veiklos geriausiai prieinamas technologijas ir ieškoti galimybių jas pritaikyti. Pasikeitus norminiams dokumentams, atsiradus naujiems ar įdiegus naujus technologinius, gamybinius sprendimus – peržiūrėti įrenginio atitikimą geriausiai prieinamiems gamybos būdams.

4. Veiklos vykdytojas privalo reguliariai ir laiku kompetentingoms aplinkosaugos institucijoms teikti reikiamas ataskaitas.

5. Gamtinių resursų sunaudojimas, atliekų tvarkymas turi būti apskaitomi ir registruojami atitinkamuose žurnaluose ir laisvai prieinami kontroliuojančioms institucijoms.

6. Atliekų priėmimo bei kitų procedūrų ir jų įrašų turinys turi būti aiškiai nustatyti, saugojami ir laisvai prieinami kontroliuojančioms institucijoms.

7. Veiklos vykdytojas privalo ne rečiau kaip kas 5 metus atlikti požeminio vandens monitoringą.

8. Įrenginį aptarnaujantis personalas turi būti supažindintas su Atliekų naudojimo ar šalinimo techniniu reglamentu ir griežtai laikytis jų reikalavimų.

9. Bet kokio eksploatacijos sutrikimo atveju būtina kiek įmanoma skubiau pristabdyti ir nutraukti įrenginių darbą, kol bus atkurtos normalios eksploatacijos sąlygos.

10. Galutinai nutraukdamas veiklą, veiklos vykdytojas privalo įvertinti dirvožemio ir požeminių vandenų užterštumo būklę pavojingų medžiagų atžvilgiu. Jei dėl įrenginio eksploatavimo pastarieji labai užteršti šiomis medžiagomis ir jų būklė skiriasi nuo pirminės būklės eksploatavimo pradžioje, veiklos vykdytojas privalo imtis būtinų priemonių dėl tos taršos, siekdamas atkurti pradinę eksploatavimo vietos būklę.

**11. Draudžiamas bet koks nuotekų (gamybinių, buitinių, paviršinių) ir filtrato išleidimas į gamtinę aplinką.**

**12. Draudžiama nuotekų valymui naudoti Dumpių k. Klaipėdos r. esančius nuotekų valymo įrenginius.**

**13. Nuotekos pagal sutartyje su AB „Klaipėdos vanduo“ nustatytas sąlygas privalo būti nukreipiamos tik į AB „Klaipėdos vanduo“ nuotekų sistemą ir valomos tik AB „Klaipėdos vanduo“ nuotekų valymo įrenginiuose.**

**14. Draudžiamas smulkiojo makulatūros masės valymo metu susidariusios gamybos liekanos (biomasės) deginimas bendrovės biokatilinėje.**